als_Latn dik_Latn sag_Latn
Diego Costa e ka quajtur Zlatan Ibrahimovic një nga "sulmuesit më të mirë në historinë e futbollit", në prag të ndeshjes së Chelsea-t ndaj Paris Saint-Germain, të martën.
Lojtaret e Jose Mourinho u përplasën me kampionet e Ligue 1 në 16 te fundit të Ligës se Kampioneve, të cilët ata i munden në fazën e çerek-finaleve në sezonin 2013-14.
Costa më pare ndihmoi ne eliminimin e Chelsea nga Evropa kur ishte me Atletico Madrid para se të shkëmbente Vicente Calderón për Stamford Bridge në fillim të sezonit aktual.
Përpara ndeshjes se parë në Parc des Princes në mesjavë, sulmuesi spanjoll e ka etiketuar Ibrahimoviç-in si lojtari më i mundshëm për te eliminuar Chelsea-n këtë sezon.
"Zlatan është një kafshë," tha ai për revistën britanike Sport. "Ai është një prej atyre lojtarëve që unë pëlqej si për shkak të karakterit dhe cilësisë se tij. “
"Ai është në mesin e sulmuesve më të mirë në historinë e futbollit. Ne të gjithë e dimë se sa e vështirë do të jetë te luash kundër PSG. Shumica e futbollistëve të tyre luajnë në nivel ndërkombëtar. Në qoftë se ne duam të përparojmë, ne duhet të bëjmë shumë mirë në të dy ndeshjet."
Costa gjithashtu shpjegoi ndryshimet mes menaxherit aktual Jose Mourinho dhe ish-bosit Diego Simeone i cili - pavarësisht se janë të ngjashëm në dëshirën e tyre për fitore - janë shumë të ndryshem në lojën e tyre taktike.
"Mourinho dhe Simeone kanë shumë gjëra të përbashkëta, të tilla si pasioni për lojën ose nivelet e angazhimit qe ata kërkojnë nga lojtarët", ka shtuar spanjolli.
"Ata kërkojnë nga lojtari qe te jape çdo gjë që ai ka brenda. Megjithatë, kur është fjala për taktikat, Mourinho dhe Simeone kanë një vizion të ndryshëm të lojës. "
"Unë kam mësuar shumë gjëra nga Mourinho. Ne të gjithë e dimë se ai është ndër menaxherët më të mirë në botë. Kur mbërrini në një ekip me një menaxher si ai, ju përpiqeni të mësoni çdo gjë të mundshme që ai di. “
"Çdo menaxher ka një mënyrë të ndryshme të leximit të lojës. Në lidhje me Jose Mourinho, ai është një menaxher i zgjuar i cili studion shumë mirë virtytet e kundërshtarëve dhe dobësitë. Seancat tona të trajnimit janë të bazuara në atë."
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn